Lejligheden ligger i udkanten af Grácia - et virkelig hyggeligt område med masser af liv. Markedet, hvor man kan købe alt i grønt, fisk, kød etc ligger kort derfra. Det er let at komme dertil fra lufthavnen, ligger tæt ved metro, og der er stille i gaden.
Vi købte en metrobillet, der varede i 3 dage - det er let og tager kort tid at tage ind til centrum.
Rengøringen er i top, og vi syntes sengene var gode at sove i. Vi lavede ikke selv mad, men tænker at faciliteterne i køkkenet er fine. Mange gryder/pander, 4 blus, stort køleskab og fryser.
Helt sikkert et sted, vi vil vælge at tage tilbage til, hvis vi skal til Barcelona igen.